Brian Dames bedank uit Eskom-taakspanArgieffoto: GCIS Brian Dames, uitvoerende hoof van African Rainbow Energy and Power, het uit ŉ taakspan bedank wat deur pres. Cyril Ramaphosa aangestel is om die volhoubaarheid van Eskom te verseker. “Mnr. Dames het sy kommer uitgespreek oor ŉ moontlike konflik van belange wat verband hou met die omvang van die werk van die Eskom-volhoubaarheidstaakspan,” het die presidensie Woensdag in ŉ verklaring gesê. “Hy het vervolgens versoek om uit die taakspan te tree.” Die presidensie het verlede week gesê Ramaphosa het die taakspan van agt persone, insluitend Dames as voormalige uitvoerende hoof van Eskom, aangestel, om die regering van raad te bedien hoe om die finansiële en bedryfskrisis by Eskom te hanteer.